CELEX: 62021TN0340
Language: sk
Date: 2021-06-19 00:00:00
Title: Vec T-340/21: Žaloba podaná 19. júna 2021 Ryanair/Komisia

16.8.2021   
            
            
               SK
            
            
               Úradný vestník Európskej únie
            
            
               C 329/32
            
         
      Žaloba podaná 19. júna 2021 Ryanair/Komisia
      (Vec T-340/21)
      (2021/C 329/42)
      Jazyk konania: angličtina
      
         Účastníci konania
      
      
         Žalobkyňa: Ryanair DAC (Swords, Írsko) (v zastúpení: E. Vahida, F.-C. Laprévote, V. Blanc, S. Rating a I.-G. Metaxas-Maranghidis, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 23. decembra 2020 o štátnej pomoci SA.59462 (2020/N) – Grécko – COVID-19: Náhrada škôd pre Aegean Airlines (1), a
               
            
                  —
               
               
                  uložil žalobkyni povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že žalovaná nesprávne uplatnila článok 107 ods. 2 písm. b) ZFEÚ a dopustila sa zjavne nesprávneho posúdenia pri preskúmaní primeranosti pomoci s ohľadom na škody spôsobené krízou COVID-19.
               
            
                  2.
               
               
                  Druhý žalobný dôvod je založený na tom, že napadnuté rozhodnutie porušuje osobitné ustanovenia ZFEÚ, všeobecné zásady práva Únie, na ktorých je založená liberalizácia leteckej dopravy v Únii od konca osemdesiatych rokov (t. j. zákaz diskriminácie, slobodné poskytovanie služieb a sloboda usadiť sa) a nariadenie (ES) č. 1008/2008 (2).
               
            
                  3.
               
               
                  Tretí žalobný dôvod je založený na tom, že žalovaná nezačala konanie vo veci formálneho zisťovania napriek závažným ťažkostiam a porušila procesné práva žalobcu.
               
            
                  4.
               
               
                  Štvrtý žalobný dôvod založený na tvrdení, že žalovaná porušila svoju povinnosť odôvodnenia.
               
            
         (1)  Ú. v. EÚ C 122, 2021, s. 15.
      
         (2)  Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 2008, s. 3).